**Занятак па сацыяльна-бытавой арыенціроўцы ў 5 класе**

**па праграме дапаможнай школы**

**Тэма:** Прадуктовыя магазіны.

**Мэта:** Фарміраваць уменні карыстацца паслугамі ўстаноў гандлю.

**Задачы:** 1. Удакладніць і паглыбіць веды вучняў аб відах магазінаў

(прадуктовых і прамтаварных, спецыялізаваных і універсальных).

2. Азнаёміць з атрыбутамі магазіна: вывескай-назвай, вітрынай,

умоўнымі абазначэннямі і рэжымам работы магазіна.

3. Вызначыць прафесіі людзей, якія працуюць у магазіне, іх

прафесійныя абавязкі.

4. Пашыраць слоўнікавы запас вучняў па дадзенай тэме.

5. Развіваць камунікатыўныя здольнасці, аналітыка-сінтэтычныя

здольнасці, фарміраваць вылічальныя навыкі.

6. Ствараць умовы для выхавання самастойнасці, культуры паводзін у

магазіне.

**Абсталяванне:** муляжы (малюнкі)прадуктаў, прадукты (садавіна, гародніна),

таблічкі-назвы аддзелаў магазіна, прадметныя і сюжэтныя

малюнкі, матэрыял для гульняў, камп’ютэр.

**Урок падрыхтавала:** настаўнік-дэфектолаг

ДУА “Жухавіцкая сярэдняя школа”

Пажарыцкая Таццяна Іванаўна

**Ход урока**

**І. Арганізацыйны пачатак урока (3 мін)**

- стварэнне пазітыўнага эмацыянальнага настрою (гульня на ўважлівасць)

- развіццё часавых уяўленняў (вызначэнне даты ўрока):

* Якая на сённяшні час пара года? (Зіма)
* Назаві ўсе зімовыя месяцы. (Снежань, студзень, люты)
* Які месяц зараз на дварэ? (Студзень)
* Які быў папярэдні месяц? (Снежань)
* Які будзе наступны месяц? (Люты)
* Назаві першы месяц зімы (снежань), апошні месяц зімы (люты).
* Назаві першы месяц года (студзень), апошні месяц года (снежань).
* Назаві парадкавы нумар снежня (12), лютага (2), студзеня (1). *Адзначаем на дошцы нумар месяца.*
* Колькі дзён у студзені? (31). Які сёння дзень па парадку, якое чысло? (25) *Адзначаем на дошцы дату.*
* Які зараз год? (2008). *Адзначаем на дошцы.* Які быў папярэдні год? (2007). Які будзе наступны? (2009)
* Які сёння дзень тыдня? (Пятніца). *Адзначаем на дошцы.*

*Падчас адказаў вучня запаўняюцца карманы на дошцы:* чысло месяц год дзень тыдня.

**ІІ.** **Размінка, падрыхтоўка да работы (5 мін)**

-гульня “Пазнай мяне” (з завязаннымі вачыма дастаць з торбы прадмет; вызначыць

навобмацак, што гэта за прадмет; назваць яго і аднесці да пэўнай групы – садавіна ці

гародніна)

**ІІІ.** **Уступная гутарка (5 мін)**

-Вызначэнне тэмы ўрока шляхам разгадвання крыжаванкі на камп’ютэры:

|  |  |  |  |  |  |
| --- | --- | --- | --- | --- | --- |
| м | о | р | к | в | а |
| а | п | е | л | ь | с | і | | н | |
| г | а | р | о | х |
| а | б | р | ы | к | о | | с | |
| з | е | р | н | е |

|  |  |  |  |  |  |  |  |
| --- | --- | --- | --- | --- | --- | --- | --- |
| с | | л | | і | | в | а |
| в | і | | ш | | н | | я | |

1. Нос чырвоны, хвост зялёны

І на смак не горка.

На градзе заўжды расту я,

А завуся ... (морква)

2. Я аранжавы, духмяны,

Самы круглы і румяны,

Я ў вас такі адзін,

Тоўсты, смачны ... (апельсін)

3. На сонейку зусім прасох

І рвецца са струкоў ... (гарох)

4. Як кветка на аконцы,

Жаўцею я на сонцы.

Да апельсіна не дарос,

Таму завуся ... (абрыкос)

5. Я цвёрдае, маленькае,

І любяць мяне птушкі.

Калі зрабіць з мяне муку,

Можна спячы пампушкі. (Зерне)

6. Бок бліскучы, цвёрды, сіні

Паміж лісцяў на галіне.

Калі хочаш мяне з’есці,

Паспрабуй на дрэва ўзлезці. (Сліва)

7. Я ніколі ў кампоце

Не бываю лішняю.

Чорны бок, зялёны хвосцік,

А завуся ... (вішняю)

-Сумеснае вызначэнне задач урока, матывацыі

**ІV. Праца па тэме ўрока (20 мін)**

1. Якія бываюць магазіны? (Прадуктовыя і прамтаварныя). Чым яны адрозніваюцца?

**Дыдактычная гульня “Не памыліся!”**

Дзеці павінны хлопнуць у далоні, калі яны пачуюць ці ўбачаць прадмет, які прадаецца

ў прадуктовым магазіне.

**На слых:** цукеркі, сыр, зубная паста, малако, сыр, боты, хлеб, макароны, мука, мяч,

сшытак,пячэнне, вядро, тэлевізар, маянэз.

**Малюнкі:** апельсін, паліто, суніцы, стул, кавун, капуста.

2. Усе прадуктовыя магазіны дзеляцца на (на дошцы):

**спецыялізаваныя універсальныя**

хлеб мяса малако садавіна- прадаюць усе віды пра-

гародніна дуктаў па аддзелам

Аб спецыялізаваных магазінах мы гаварылі ў мінулым годзе, а цяпер будзем весці размову аб універсамах (паказваецца таблічка) – так скарочаны называюць універсальныя магазіны. У такіх магазінах шмат аддзелаў. Назва кожнага аддзела гаворыць аб тым, якія прадукты там прадаюцца.

**V. Першаснае замацаванне**

Зараз мы паспрабуем вызначыць, якія прадукты павінны прадавацца ў тым ці іншым

аддзеле. Аддзелы – “Хлеб”, “Кандытарскія вырабы”, “Малочныя прадукты”, “Садавіна-гародніна”, “Мяса”, “Рыба”, “Яйца”. Што тут павінна прадавацца? Удакладняем па кожнаму аддзелу.

**Дыдактычная гульня “Навядзі парадак”**

Няўважлівыя прадаўцы няправільна расклалі тавар. Неабходна навесці парадак на

прылаўках. (Карткі)

“Малочныя прадукты” “Мяса” “Кандытарскія вырабы”

сасіскі кефір малако

цукеркі пячэнне бульба

тварог морква ветчына

яблык кілбаса шакалад

чырвоны бурак груша мандарын

-Якія прадукты аказаліся лішнімі? У які аддзел іх можна аднесці? (Садавіна-гародніна).

-Назавіце толькі садавіну, толькі гародніну.

-Што яшчэ можа прадавацца ў кожным з гэтых аддзелаў?

**VІ. Фарміраванне ўменняў і навыкаў.**

**Сюжэтна-ролевая гульня “Мы ідзём у магазін”**

1. Вызначэнне прафесій людзей, якія працуюць у магазіне, іх працоўных абавязкаў:

-прадавец

-касір

-прыбіральшчыца

-грузчык.

2. Правілы паводзін у магазіне:

-быць ветлівымі

- быць цярплівымі

-прадумаць пакупку

-калі у магазіне шмат людзей, заняць чаргу

-прапускаць без чаргі пажылых людзей, хворых, інвалідаў, удзельнікаў вайны,

пакупнікоў з малымі дзецьмі і інш.

3. Па запісу каля ўвахода ў магазін вызначаюцца часы яго працы і час абедзеннага

перапынку:

|  |
| --- |
| Магазін працуе  з 8 г да 20 г  абед з 14 г да 15 г  выхадных няма |

4. Дзецям выдаюцца грошы, і яны робяць пакупкі ў магазіне, зыходзячы з агульнай

сумы і цаны тавара. Касірам можа быць настаўнік або адзін з вучняў. Касір лічыць

грошы і пры неабходнасці дае рэшту.

**VІІ. Замацаванне.**

**Дыдактычная гульня “Працягні сказ”**

Вучням прапануюцца карткі з пытаннямі:

-Што мама купіла ў хлебным магазіне?

-У які аддзел трэба звярнуцца тату, каб купіць пячэння і цукерак?

- Мама папрасіла мяне купіць апельсінаў і груш. Я пайду ў магазін ...

і інш.

**VІІІ. Падвядзенне вынікаў.**

-Што новага даведаліся?

-Чаму на ўроку вучыліся?

-Што найбольш спадабалася?

На наступным уроку нас чакае экскурсія ў нашы мясцовыя магазіны.

**ІХ. Дамашняе заданне.**

Схадзіць у магазін за пакупкамі.